**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanom dňa 13.septembra 2021**

**P r í t o m n í *:.***Ing. Štefan Uhliarik, predseda komisie

 Ing. Peter Kolada, člen komisie

 Ing. Juraj Kurtulík, člen komisie

 Ing. Martin Paholek, člen komisie

 Mgr. Slavomír Špitál, člen komisie

 Marián Vlčák, člen komisie

 Bc. Matej Janotík, člen komisie

 Mgr. Emília Nováková, člen komisie

**N e r í t o m n í:** Marián Grígeľ, člen komisie

 Mgr. Jakub Vrábeľ, člen komisie

Prítomná: JUDr. Elena Krausová

**Program:**

1. Privítanie a predloženie programu
2. Schvaľovanie programu
3. Kontrola plnenia uznesení z predchádzajúcich zasadnutí komisie a predloženie uznesení z ostatných komisií týkajúcich sa komisie pre rozpočet
4. VZN č 2./2021 o poskytovaní jednorazových dávok v hmotnej núdzi a mimoriadnych dávok
5. Informácia o plnení  rozpočtu k 30.6 2021
6. Informácia o rozpočtovom opatrení č.5
7. Kontrola plnenie investičných akcií mesta (Kapitálové aj Bežné vydaje)
8. Prenájmy, nájmy, výpožičky majetku mesta
9. Rôzne
10. Záver

***Bod č.1***

Na úvod *predseda komisie* privítal všetkých prítomných členov komisie. V úvode informoval o programe zasadnutia MsZ dňa 16.09.2021 a následne predložil návrh programu.

***Bod č.2***

Za predložený návrh  dal hlasovať.

Za: 6 ***Návrh hlasovaním prešiel.***

***Bod č.3***

*Predseda komisie* konštatoval, že niektoré uznesenia sa neplnia a v krátkosti prešiel jednotlivé uznesenia , ktoré sa týkali TS mesta Námestovo, kontroly dane z ubytovania. Predmetné plnenia týchto bodov mali byť predložené komisii pre cestovný ruch, regionálny rozvoj, služby a technickú činnosť, vzhľadom k tomu, že táto komisia nebola schopná zasadať uznesenia ostávajú ako nesplnené.

*p. Krausová* informovala komisiu o tom, že robila kontrolu hospodárenia na TS a vo svojej správe poukázala na nedostatky z hľadiska účelovosti, tvorby rozpočtu a postupu verejného obstarávania.

*p. Nováková* opätovne odporúčala zabudovať do áut namontovať GPS a prepojiť ho s účtovníctvom kvôli kontrole.

*Predseda komisie* ďalej poukázal na nečinnosť MsÚ v súvislosti s vysporiadaním vlastníctva pozemkov a aktualizácii nájomných zmlúv.

***Bod č. 4***

V tomto bode členovia nedali žiadne návrhy.

*p. Rusinová* poukázala na nedostatočný proces posudzovania žiadosti, na zjednotenie formy podávania žiadosti, na účel poskytovania jednorazovej dávky, na konkretizáciu mimoriadnych výdavkov.

***Uznesenie č. 22***

Komisia pre rozpočet, **financie, správu a hospodárenie s majetkom mesta** odporúča komisii pre sociálnu oblasť, zdravotnú starostlivosť a občianske záležitosti predložené VZN dopracovať o vzor žiadosti, prehodnotiť oprávnenosť výdavkov a príslušnému oddeleniu MsÚ stanoviť predpokladanú výšku dopadu na rozpočet.

Za: 8 ***Návrh hlasovaním prešiel.***

***Bod č.5***

V tomto bode p*. Rusinová* povedala, že členovia mali potrebné podklady týkajúce sa plnenia rozpočtu k 30.6.2021, tak nech sa vyjadria. V tomto bode boli hodnotené hlavne kapitálové výdavky a ich dôraz bol kladený na nespokojnosť plnenia oddelením výstavby. Veľká nespokojnosť je so situáciou okolo športovej haly, nespokojnosť s riešením Cirkevnej základnej školy sv. Gorazda verzus CVČ Maják.

p*. Nováková* položila otázku ako je to možné, že ul. Slobody je v rozpočte plánová ako bežný výdavok, keď to má byť v kapitálovom rozpočte.

***Bod č.6***

Pri informácií o rozpočtovom opatrení primátorom predseda žiadal o vysvetlenie navýšenia na údržbu výpočtovej techniky vrátane softvéru, špeciálnych služieb nájomného za nájom programov.

*p. Vlčák* dal otázku čo sú to špeciálne služby.

*p. Rusinova* konštatovala, že pri zasielaní podkladov na zasadnutie komisie žiada, aby členovia jej poslali dotazy k prerokovaným bodom, aby mohla plnohodnotne reagovať

***Bod 7***

Tento bod nebol prerokovaný samostatne, ale viacmennej bol súčasťou každého bodu.

***Bod 8***

V tomto bode predseda informoval o zmluvách, ktoré budú predmetom zasadnutia MsZ dňa 22.09.2021

***Uznesenie č. 23***

Komisia pre rozpočet, **financie, správu a hospodárenie s majetkom mesta** odporúča MsZ schváliť návrh Uznesenia č.3 o zmene výšky nájomného v zmluvách 01/2012-1, 02/2009, 12/2006, 10/2005 **na 137 Eur za m2**, okrem dodatku k zmluve 06/2006, 04/2007, v ktorých je výška stanovená podľa VZN č. 2/2017

Za:7 Zdržal sa:1 ***Návrh hlasovaním prešiel***

V tomto bode bola ďalej diskusia ohľadom zverejnenia zámeru na umiestnenie verejnej nabíjacej stanice pre elektromobily.

*p. Vlčák* zhodnotil dobrý výber miesta pre jej umiestnené.

Vzhľadom k tomu, že pri zverejnení zámeru došlo ku chybe v odôvodnení, predmetný bod bude z rokovania vypustený.

***Bod č.9***

V rôznom predseda komisie informoval členov o prebiehajúcom procese verejného obstarávania na modernizáciu umelej trávy MŠK, kde v súčasnom rozpočte je vyčlenených 100 000 Eur. Predpokladaná hodnota zákazky podľa predložených materiálov na MsZ je 358 392,20 Eur a preto je potrebné o tom diskutovať, či mesto ide cestou navýšenia rozpočtu na túto akciu.

Z materiálov nie je jasné, prečo sa zmenil obstarávateľ, prečo sa zvýšila hodnota, prečo ihrisko bude slúžiť iba pre tréningy.

*p. Rusinová* povedala, že bude tlmočiť predmetné otázky vedúcej výstavby, aby na rokovaní MsZ mohli byť zodpovedané všetky relevantné dotazy a MsZ sa mohlo konštruktívne zaujať svoje stanovisko.

*p. Nováková a p. Koľada* kritizovali, že nemáme žiadne páky na štruktúry MŠK, že mesto nemá žiadne zastúpenie v dozornej rade združenia.

*p. Krausová* odporúčala zosúladiť ihrisko s umelou trávou s katastrom, nakoľko nie je zapísané v katastri ako „ihrisko“.

Členovia dali viacero návrhov a to :- neparticipovať na zvýšení financií z rozpočtu mesta,

* previesť hraciu plochu do majetku mesta za jedno Euro

***Uznesenie č. 24***

Komisia pre rozpočet, **financie, správu a hospodárenie s majetkom mesta** odporúča MsZ prijať Uznesenie, ktorým odporučí MsÚ rokovať o prevode hracej plochy par.č. 1002 na Mesto Námestovo a následne v zmluve upraviť, kto sa bude starať o pozemky vrátene finančného krytia na údržbu.

Za: 7 Zdržal sa: 1 ***Návrh hlasovaním prešiel***

V súvislosti s MŠK komisia prijala ďalšie uznesenie.

***Uznesenie č. 25***

Komisia pre rozpočet, **financie, správu a hospodárenie s majetkom mesta** odporúča MsZ prijať Uznesenie, ktorým odporučí MsÚ pripraviť riešenie územia odkúpením časti pozemkov par. č. EKN 1077, 1076/1 za účelom následného dokončenia začatej investície oplotenia MŠK a vybudovania parkovísk .

Za: 8 ***Návrh hlasovaním prešiel***

Zapísala: Mgr. Katarína Rusinová

 **Ing. Štefan Uhliarik**

 *predseda komisie*